**KONKURS**

**Për mbështetje financiare për arsim, për nxënësit e shkollave të mesme të ulëta të komuniteteve rom, ashkali dhe egjiptian**

Projekti "Fuqizimi i komuniteteve të cenueshme të Kosovës përmes qasjes më të mirë dhe të barabartë në tregun e punës," i financuar nga Agjencia Austriake për Zhvillim synon të fuqizojë vajzat dhe djemtë nga komunitetet rom, ashkali dhe egjiptian me njohuri, kapacitet, shkathtësi dhe mundësi për të kaluar në moshën madhore, si dhe me punë dinjitoze dhe të qëndrueshme.

Në kuadër të këtij projekti, dhe bazuar në Memorandumin e Mirëkuptimit në mes të MAShTI dhe Save The Children, me qëllim të lehtësimit të barrierave socio-ekonomike, parandalimit të braktisjes shkollore dhe krijimit të mundësive që nxënësit nga komunitetet rom, ashkali dhe egjiptian të vazhdojnë shkollimin e tyre, do të ofrohet mbështetje financiare për:

* **300 fëmijë / nxënës** nga komunitetet rom, ashkali dhe egjiptian, që ndjekin mësimet në njërën nga 13 shkollat e mesme të ulëta të përfshira në projekt, dhe të cilët do të përfitojnë në shumën prej **600 euro për fëmijë, për vitin shkollor 2025-26.**

Të drejtë aplikimi për këtë mbështetje financiare për arsim kanë vetëm fëmijët / nxënësit nga komunitetet rom, ashkali dhe egjiptian, të cilët ndjekin mësimet në njërën nga 13 shkollat përfituese të projektit (shih listën e shkollave në fund të këtij dokumenti) dhe që janë në rrezik të lartë për braktisjen e arsimit të mesëm të ulët apo të mesëm të lartë, për shkak të vështirësive socio-ekonomike.

**Kriteret dhe kushtet për aplikim:**

1. Fëmija / aplikuesi duhet të jetë shtetas i Republikës së Kosovës.
2. Të jetë pjesëtar/e i komunitetit rom, ashkali ose egjiptian.
3. Të jetë i/e regjistruar në njërën nga shkollat fillore të mesme të ulëta, të përfshira në projekt (shih listën e shkollave në fund te këtij dokumenti).
4. Prindi/kujdestari ligjor i fëmijës / nxënësit të ketë llogari bankare personale aktive në njërën nga bankat e Republikës së Kosovës. (*Vërejtje: llogaria bankare duhet të jetë rrjedhëse dhe aktive, nuk pranohen llogari të kursimeve apo të pensionistëve.)*

**Përparësi në përzgjedhje për mbështetjen financiare kanë**:

1. Fëmija/ ose familja e tij/e saj që përfiton asistencë sociale.
2. Fëmija që ka vetëm një prind ose kujdestar ligjor.
3. Fëmija që jeton në zona të largëta dhe të pafavorizuara.
4. Kandidatët e gjinisë femërore kanë përparësi në përzgjedhje.

**Dokumentet e nevojshme për verifikimin e plotësimit të kritereve dhe kushteve përkatëse:**

1. Kopje e letërnjoftimit ose certifikatës së lindjes së fëmijës / aplikuesit.
2. Vetëdeklarim që e dëshmon përkatësinë etnike të fëmijës / aplikuesit
3. Vërtetim nga shkolla që konfirmon regjistrimin e fëmijës / aplikuesit.
4. Kopje e dokumentit të llogarisë bankare në emër të prindit / kujdestarit ligjor të aplikuesit.
5. Vërtetim nga Qendra për Punë Sociale që dëshmon se familja e fëmijës / aplikuesit pranon asistencë sociale.
6. Vërtetim nga Qendra për Punë Sociale ose dokument tjetër përkatës që dëshmon situatën familjare të fëmijës / aplikuesit (në rast se fëmija ka vetëm një prind apo është jetim).
7. Vërtetim nga shkolla ose komuna që konfirmon vendbanimin e fëmijës / aplikuesit.

**Konkursi do të jetë i hapur nga data 29.08.2025 deri më 21.09.2025**

Nxënësit e shkollave në listën e mëposhtme të cilët i përkasin komuniteteve rom, ashkali dhe egjiptian kanë të drejtë aplikimi në këtë konkurs:

|  |  |
| --- | --- |
| **Komuna** | **Shkollat e mesme të ulëta përfituese të projektit** |
| Ferizaj | 1. Ahmet Hoxha |
| 1. Naim Frashëri |
| Fushë Kosovë | 1. Selman Riza |
| 1. Daut Bugujevci |
| Gjakovë | 1. Yll Morina |
| 1. Zef Lush Marku |
| Mitrovicë | 1. Andon Zako Çajupi |
| 1. Bedri Gjinaj |
| 1. Vlado Cetkovic |
| Pejë | 1. Xhemajl Kada |
| 1. 7 Shtatori |
| Prizren | 1. Haziz Tola |
| 1. Mati Logoreci |

**1.   Mënyra e aplikimit:**

Aplikacioni do te jete i hapur në platformën online eKosova nga data **29.08.2025 deri më 21.09.2025 në ora: 24:00.** Fillimisht kandidati që aplikon për mbështetje financiare duhet të regjistrohet në platformën online në eKosova.

[**Apliko këtu për mbështetje financiare për nxënësit e shkollave të mesme të ulëta për nxënësit e komuniteteve rom, ashkali dhe egjiptian (klasat 6-9)**](https://eu-central-1.protection.sophos.com/?d=rks-gov.net&u=aHR0cHM6Ly9ya3MtZ292Lm5ldC80MTU=&i=NjQ2MzUwOGQ2M2Y1MjE2OTljYjM2NDc0&t=WWIvaGthcnBGSTBLMjBoNEJpR1BWUDNHQXNiK3lUVUg1MjlyNG9tOTl2Zz0=&h=9a4cf8d4414646bfa58440a3be66ff8e&s=AVNPUEhUT0NFTkNSWVBUSVbq3EN99CFRciGOL1KXYpld)

Për ndihmë rreth regjistrimit dhe aktivizimit të llogarisë në eKosova na kontaktoni përmes: Tel: 038 200 30 900; 0800 30 900 apo e-mail: [ekosova@rks-gov.net](mailto:ekosova@rks-gov.net); apo ne e-mail: [samir.keric@rks-gov.net](mailto:samir.keric@rks-gov.net)

Vegëza për aplikim: [https://rks-gov.net/415](https://eu-central-1.protection.sophos.com?d=rks-gov.net&u=aHR0cHM6Ly9ya3MtZ292Lm5ldC80MTU=&i=NjQ2MzUwOGQ2M2Y1MjE2OTljYjM2NDc0&t=WWIvaGthcnBGSTBLMjBoNEJpR1BWUDNHQXNiK3lUVUg1MjlyNG9tOTl2Zz0=&h=9a4cf8d4414646bfa58440a3be66ff8e&s=AVNPUEhUT0NFTkNSWVBUSVbq3EN99CFRciGOL1KXYpld)

Për sqarime shtesë rreth kritereve të kontaktoni: e-mail: [arlinda.gashibajgora@savethechildren.org](mailto:arlinda.gashibajgora@savethechildren.org)

Kandidatët e pakënaqur mund të ushtrojnë ankesë brenda 5 ditëve nga dita e shpalljes së rezultateve në web faqen e MASHTI.

Ankesa mund t'i paraqitet komisionit për ankesa dhe parashtresa në MASHTI. Ankesa duhet të jetë e arsyetuar dhe të ketë të bashkëlidhura dokumentet që e argumentojnë ankesën. Përgjigjja në ankesë do të jepet brenda 30 ditësh nga dita e pranimit.

Sipas vendimit të Komisionit përzgjedhës për mbështetje financiare, MASHTI së bashku me Save the Children nxjerr vendim për përfituesit. Mbështetja financiare për arsim jepet pa obligim për kthim. MASHTI-I dhe Save the Children Kosova/o do ta bëjë monitorimin e vijueshmërisë së nxënësve përfitues.

**Përfituesve të ndihmës financiare, shuma prej 600 euro do i paguhet në dy këste: e para në vlerë prej 300 euro në fillim të vitit shkollor, dhe e dyta në vlerë prej 300 euro para fillimit të semestrit të dytë të vitit shkollor, me kusht që nxënësi të ketë qenë i rregullt në vijimin e mësimit.**